CELEX: 62014CA0089
Language: et
Date: 2015-09-03 00:00:00
Title: Kohtuasi C-89/14: Euroopa Kohtu (viies koda) 3. septembri 2015. aasta otsus (Corte suprema di cassazione eelotsusetaotlus – Itaalia) – A2A SpA versus Agenzia delle Entrate (Eelotsusetaotlus — Riigiabi — Ühisturuga kokkusobimatu abi tagasinõudmisel kasutatava intressi arvutamise kindlaksmääramine — Liht- või liitintress — Liikmesriigi õigusnormid, milles viidatakse intressi arvutamiseks määruse (EÜ) nr 794/2004 sätetele — Tagasinõudmise otsus, mis tehti teatavaks enne selle määruse jõustumist)

26.10.2015   
            
            
               ET
            
            
               Euroopa Liidu Teataja
            
            
               C 354/5
            
         Euroopa Kohtu (viies koda) 3. septembri 2015. aasta otsus (Corte suprema di cassazione eelotsusetaotlus – Itaalia) – A2A SpA versus Agenzia delle Entrate
   (Kohtuasi C-89/14) (1)
   
   ((Eelotsusetaotlus - Riigiabi - Ühisturuga kokkusobimatu abi tagasinõudmisel kasutatava intressi arvutamise kindlaksmääramine - Liht- või liitintress - Liikmesriigi õigusnormid, milles viidatakse intressi arvutamiseks määruse (EÜ) nr 794/2004 sätetele - Tagasinõudmise otsus, mis tehti teatavaks enne selle määruse jõustumist))
   (2015/C 354/05)
   Kohtumenetluse keel: itaalia
   
      Eelotsusetaotluse esitanud kohus
   
   Corte suprema di cassazione
   
      Põhikohtuasja pooled
   
   
      Hageja: A2A SpA
   
      Kostja: Agenzia delle Entrate
   
      Resolutsioon
   
   Nõukogu 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks, artikliga 14 ning komisjoni 21. aprilli 2004. aasta määruse (EÜ) nr 794/2004, millega rakendatakse määrust nr 659/1999, artiklitega 11 ja 13 ei ole vastuolus selline liikmesriigi õigusnorm, nagu muudetud redaktsioonis 28. jaanuari 2009. aasta seadusega nr 2 seaduseks muudetud 29. novembri 2008. aasta dekreetseaduse nr 185 kiireloomuliste meetmete kohta perekondade, töö, tööhõive ja ettevõtjate toetuseks ning riikliku strateegilise raamistiku uuesti määratlemiseks kriisi vastu võitlemise oludes, artikli 24 lõige 4, mis näeb määrusele nr 794/2004 viidates ette, et riigiabi tagasinõudmisel kohaldatakse liitintressi, kuigi otsus, millega see abi tunnistati ühisturuga kokkusobimatuks ja nõuti selle tagastamist, võeti vastu ja sellest teavitati asjassepuutuvat liikmesriiki enne selle määruse jõustumist.
   
      (1)  ELT C 142, 12.5.2014.